વિદ્યાર્થીઓને મંદિર નિર્માણ અને મૂર્તિઓ કંડારવાની તાલીમ આપતા વિજય સોમપુરા કહે છે, ‘સ્ટોન આર્ટિઝૅન પાર્કમાં ખરા અર્થમાં શિલ્પીઓનું નિર્માણ થાય છે. અહીં વિદ્યાર્થીઓને મંદિર નિર્માણમાં ખડસલ, કુંભી, થાંભલો, કાંઠાસરુ, પાટ, કોઠલો, છજું, ઘુમ્મટ અને શિખરના બારીકાઈ સાથેના શિલ્પીકામની તાલીમ અપાય છે.’ અંબાજી ખાતેના આર્ટિઝૅન પાર્કમાં મંદિર નિર્માણની વસ્તુઓ ઉપરાંત ખાંડણી-દસ્તો, ફૂલદાની જેવી ઘર ઉપયોગી ચીજવસ્તુઓ ઉપરાંત રમકડાંનું પણ નિર્માણ થાય છે અને તેનું પ્રદર્શન અને વેચાણ કરવામાં આવે છે.